યુવરાજે મનુના હાથમાંથી ટોર્ચ લઈને મલ્હાર પર પ્રકાશ ફેંક્યો. એની આસપાસ પણ જાળાં બાજી ગયાં હતાં. આજે ઘણા દિવસે યુવરાજ અહીં આવ્યો હતો, એને જોતાં જ મલ્હાર ચીખી ઊઠ્યો, ‘તમે લોકો કહેતા કેમ નથી. મને શા માટે આટલા દિવસથી અહીં બાંધી રાખ્યો છે ? પ્લીઝ મને છોડી દો. તમે ગુલાલને તો કાંઈ નથી કર્યું ને ? એને કંઈ થઈ ગયુંને તો હું......’ એ આગળ ના બોલી શક્યો. યુવરાજે વિકૃત મોં કરતાં પૂછ્યું, ‘તો શું બોલ! બોલ, અટકી કેમ ગયો? તો શું મરી જઈશ કે મારી નાંખીશ? બોલ!’